CELEX: C2004/239/43
Language: el
Date: 2004-09-25 00:00:00
Title: Απόφαση του Πρωτοδικείου, της 15ης Ιουλίου 2004, στην υπόθεση Τ-384/02, Fernando Valenzuela Marzo κατά Επιτροπής των Ευρωπαϊκών Κοινοτήτων (Υπάλληλοι — Αποδοχές — Επίδομα εγκαταστάσεως — Άρθρο 9, παράγραφος 3, του παραρτήματος VII του ΚΥΚ — Προθεσμία ενός έτους)

25.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/21
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 15ης Ιουλίου 2004
   στην υπόθεση Τ-384/02, Fernando Valenzuela Marzo κατά Επιτροπής των Ευρωπαϊκών Κοινοτήτων (1)
   
   (Υπάλληλοι - Αποδοχές - Επίδομα εγκαταστάσεως - Άρθρο 9, παράγραφος 3, του παραρτήματος VII του ΚΥΚ - Προθεσμία ενός έτους)
   (2004/C 239/43)
   Γλώσσα διαδικασίας: η γαλλική
   Στην υπόθεση Τ-384/02, Fernando Valenzuela Marzo, υπάλληλος της Επιτροπής των Ευρωπαϊκών Κοινοτήτων, κάτοικος Βρυξελλών (Βέλγιο), εκπροσωπούμενος από τον δικηγόρο M.-A. Lucas, κατά Επιτροπής των Ευρωπαϊκών Κοινοτήτων (εκπρόσωποι: J. Curral και V. Joris, με τόπο επιδόσεων στο Λουξεμβούργο), με αντικείμενο, αφενός, αίτημα ακυρώσεως των αποφάσεων της Επιτροπής της 16ης Νοεμβρίου 2001 και της 13ης Φεβρουαρίου 2002 να μη χορηγηθεί στον ενάγοντα το δεύτερο ήμισυ της αποζημιώσεως εγκαταστάσεως με την αιτιολογία ότι η εγκατάσταση της οικογενείας του στον τόπο υπηρεσίας του δεν πραγματοποιήθηκε εντός της προβλεπόμενης από τον ΚΥΚ προθεσμίας ενός έτους από της αναλήψεως υπηρεσίας εκ μέρους του και, αφετέρου, αίτημα να υποχρεωθεί η Επιτροπή να του καταβάλει το δεύτερο ήμισυ της αποζημιώσεως εγκαταστάσεως, προσαυξημένο με ετήσιο επιτόκιο 8 %, το Πρωτοδικείο (τρίτο τμήμα), συγκείμενο από τους J. Azizi, πρόεδρο, M. Jaeger και F. Dehousse, δικαστές, γραμματέας: J. Palacio González, εξέδωσε στις 15 Ιουλίου 2004 απόφαση με το ακόλουθο διατακτικό:
   
               1.
            
            
               Απορρίπτει την προσφυγή.
            
         
               2.
            
            
               Κάθε διάδικος φέρει τα δικά του δικαστικά έξοδα.
            
         
      (1)  ΕΕ C 55 της 8.3.2003.